钦定古今图书集成/明伦汇编/宫闱典/第010卷 > 《谢除侍读表》苏轼
## 钦定古今图书集成/明伦汇编/宫闱典/第010卷 > 《谢除侍读表》苏轼

臣轼言：“今月一日，蒙恩除臣兼侍读者。”北门视草，已
叨儒者之极荣；西学上贤，复玷侍臣之高选。省循非
称，愧汗交怀。〈中谢〉窃惟讲读之臣，止以言语为职。考
功课吏，无殿最之可书；陈善闭邪，有膏泽之潜润。岂
臣愚陋，亦所克堪。此盖伏遇太皇太后陛下，忧思深
长，德业久大，受先帝投艰之托，为神孙经远之谋。故
选左右前后之人，罔非吉士，使知兴亡治乱之效，莫
若多闻。谓臣虽无大过人之才，知臣粗有不欺君之
实。故使朝夕与于讨论，奉永日之清闲。未知所报。毕
微生于尽瘁。终致此心。

常。乃缘异恩而许夙退。”〈中谢〉伏念臣等误缘末技，待
罪禁林。戴星而朝，虽粗输其勤拙；穷日之力，卒无补
于丝毫。遽蒙假借之私，得遂委蛇之乐。此盖伏遇太
皇太后陛下严于恭己，恕以驭臣。事既省于清心，日
自长于化国。朝而不夕，前追静治之风；伏当早归，下
遂疏愚之性。